DA-raadslid se vrou in hofArgieffoto Yvette Greyling (43), die stigter en bestuurder van Just Letting in Uitenhage, het tydens ’n vorige verskyning skuldig gepleit op die aanklagte teen haar. Greyling, wie se man, Francois, ŉ DA-raadslid in die Despatch-omgewing is, word daarvan beskuldig dat sy tussen 2013 en 2014 nagenoeg R900 000 van kliënte gesteel het. Greyling se skuldbekentenis het aangedui dat sy nie as eiendomsagent mag werk nie aangesien daar sedert 2014 nie getrouheidsfonds-sertifikate aan haar uitgereik is nie. Die bekentenis dui verder aan dat die besigheid in 2013 en 2014 kontantvloeiprobleme gehad het. “Ek het geld van die ‘deposito’-trustrekening na ander rekeninge [van Just Letting] begin oorbetaal ten einde huurgeld en ander skuld te betaal,” het Greyling in haar bekentenis gesê. Die Just Property Group het in November 2014 administrasie van die Just Letting-tak in Uitenhage oorgeneem waarna ŉ ondersoek gedoen is wat ŉ tekort van R880 150,23 bevestig het.